Conte adaptat a la lectura fàcil que inclou la versió en llengua de signes catalana i alhora una versió en línia del conte, a través d'un codi QR.
L'objectiu és facilitar-ne l'accés i la comprensió a tots els infants amb necessitats especials.
Recomanat per a nens i nenes a partir de 5 anys.
L'informe del CTESC desgrana la situació actual de les polítiques de suport a la família a Catalunya i a Europa i analitza dades i factors sociodemogràfics.
En base a les consideracions detectades, es presenten un seguit de recomanacions per al disseny de noves polítiques públiques.
Proposta didàctica, individual i/o grupal, per treballar les habilitats socials dels infants, estretament lligades al desenvolupament cognitiu i emocional.
Es treballa com processar les emocions, prendre decisions, elaborar criteris i opinions, la resolució de conflictes i l'establiment de relacions.
Obra adreçada als professionals, educadors i familiars que mostra com la discapacitat auditiva en els infants condiciona el seu desenvolupament i aprenentatge.
Poden presentar dificultats en l'expressió oral, en les relacions interpersonals i en l'accés a la informació de l'entorn, que requeriran unes actuacions educatives específiques.
Inclou un nou mètode d'ensenyança-aprenentatge exemplificat amb el cas d'un alumne adolescent.
Pares i mares d'acollida expliquen les seves experiències com a famílies acollidores.
Les 27 històries il·lustren la importància d'oferir una llar i un entorn d'amor als infants que es troben allunyats de la família biològica.
En aquestes línies també es descobreix la tasca d'institucions i de professionals que s'hi dediquen per fer-lo possible.
Proposta didàctica per treballar la intel·ligència emocional a partir de contes amb alumnes amb altes capacitats a partir de 3er de primària.
Situats en mons imaginaris i protagonitzats per personatges animals peculiars, els relats o faules pretenen estimular les seves inquietuds i desenvolupar la creativitat, les emocions i els valors.
Cada conte s'acompanya d'activitats didàctiques.
Àlbum bellament il·lustrat que és un bon instrument per conversar amb els infants sobre el perquè es diuen mentides, com ens sentim en mentir, com podem desdir-nos d'una mentida, etc. Tot plegat a partir de la història d'una nena que un bon dia diu una mentida que es va fent cada vegada més grossa i de la qual no pot desfer-se'n.
L'alegria és una emoció indispensable per a la persona i per al desenvolupament ple i conscient dels infants i adolescents.
Les estratègies incloses en el manual orienten en l'educació de l'alegria per tal d'oferir-los uns mecanismes de salut que els permetin disposar de la fortalesa emocional adequada.
L'alegria els ajudarà a desenvolupar el moviment, l'exploració, l'optimisme, el creixement, la socialització, la intimitat, la protecció i la resiliència.
Una jove mare soltera es troba en una situació desesperada quan l'atur i la vulnerabilitat se sumen, de sobte, amb una amenaça de desnonament.
La lluita a contracorrent és la mostra d'una mare en busca de la dignitat pròpia i la del seu fill.
L'autor ens proposa les claus per fomentar l'hàbit lector dels infants i ens orienta sobre quines lectures triar, com fomentar l'hàbit a l'entorn familiar i a l'escola, i com fer ús de la biblioteca pública.
Inclou també unes pautes per a identificar les dificultats lectores i posar-hi remei.
Els autors, especialistes en psicologia clínica, ens parlen en aquest llibre dirigit a famílies, docents i professionals, de la infància actual, "colonitzada" pels adults, a la qual estem privant del seu temps propi.
Conte accessible que afavoreix la integració dels nens i nenes amb discapacitat mitjançant la promoció de la lectura compartida.
Amb un format innovador i escrit en català, castellà, anglès i francès, conté il·lustracions, pictogrames, transcripció al Braille, un DVD amb l'audioconte en les quatre llengües i la versió en llengua de signes en català i castellà.
Enfocament històric, mèdic, econòmic, social i cultural del treball infantil a Espanya entre el segle XVIII i la primera meitat del segle XX.
L'ocupació dels menors en l'agricultura, la manufactura, la pesca, la mineria, la indústria i els serveis va ser una contribució essencial a la subsistència familiar i al creixement econòmic i la transformació social del país.
Guia per a l'educació d'infants i joves sobre la diversitat sexual, aplicable a qualsevol context pedagògic.
Els continguts teòrics es complementen amb altres més pràctics, com un test d'autoavaluació i unes dinàmiques per treballar els conceptes tractats.
L'autora s'inspira en la seva infantesa per crear la història de la Cece, una nena que després de quedar sorda haurà d'adaptar-se a una nova escola i a un nou súper poder: escoltar-ho tot gràcies a un potent audiòfon.
Còmic guanyador del Premi Eisner 2015 en la categoria de millor escriptor i il·lustrador.
Narració il·lustrada per a infants d'entre 6 i 10 anys que mostra la diversitat de famílies i estils de vida existents, i aporta una visió normalitzada de les estructures familiars allunyades del model tradicional.
Pel·lícula guanyadora d'un premi Oscar i un Globus d'Or, que presenta la infantesa, adolescència i adultesa de Chiron, un noi afroamericà que sobreviu en un barri conflictiu de Miami.
Orfe de pare, la seva mare, immersa en la drogoaddicció, el desatén i l'abandona emocionalment creixent amb una personalitat dèbil i tímida.
La seva existència, marcada per l'abandó i l'abús escolar, li presenta un altre repte en afrontar la seva homosexualitat.
Presenta casos reals acompanyats d'exercicis pràctics.
Crear un bon clima a l'aula, donar suport als més vulnerables, apoderar els testimonis perquè actuïn i incidir en els aspectes emocionals i socials que estimulen l'abús, són algunes de les estratègies que es proposen.
Narracions d'autors diversos sobre famílies enllaçades, que tal i com s'explica a la nota de l'editora, són aquelles que tenen fills que formen part de més d'una família.
Els relats descobreixen les entranyes familiars del dia a dia, avorrides, divertides, esbojarrades, surrealistes, quotidianes, eroticofestives, extremes, emotives i futuristes.
Una contribució literària positiva sobre la diversitat familiar.
El dia del seu desè aniversari, un nen anirà a visitar a l'àvia a la residència.
Malauradament, ella pateix la malaltia d'Alzheimer i no el reconeixerà ni li farà cap regal.
Fruit de l'amor que sent per ella, li escriu una història on explica qui és ell, quin és el seu món, qui és l'àvia, la relació que mantenen, així com les diverses vicissituds de la malaltia que ella pateix.
Conte il·lustrat per a infants per prevenir i detectar situacions d'abús sexual.
És alhora una eina pedagògica acompanyada d'unes pautes i d'un manual complementari en línia per treballar els temes clau de la història, que té com a protagonista la Clara, una nena que simbolitza les seves pors envers l'abús a partir d'una ombra.
Obra coral que aborda el fet transsexual en l'adolescència, incidint en el seu tractament en l'àmbit educatiu.
Aborda l'adquisició de gènere a la infància i adolescència, el fenomen de la patologització trans i la transfòbia, i la inclusió trans a l'escola.
Alhora ofereix eines i recursos als professionals de l'àmbit social i educatiu per fer possible una transformació del sistema educatiu com a agent que aposta per la diversitat de gènere i la igualtat sexual.
Recuperant el llegat de Maria Montessori, l'autora va realitzar un exitós experiment educatiu a un parvulari de França que posa l'èmfasi en el potencial innat dels infants.
Es recull l'experiència i les bases educatives d'aquesta iniciativa pionera basada en les lleis naturals del nen, els principis científics que marquen el seu aprenentatge i creixement.
Dario és un adolescent problemàtic que pateix la separació dels seus pares i els posteriors conflictes familiars i econòmics.
Fart de la situació, fuig de casa per iniciar una nova vida.
Començarà a treballar al taller de motos d'un home sense escrúpols, viurà diverses desventures amb el seu millor amic i coneixerà l'Antònia, una anciana solitària lliure de prejudicis.